Wšedna žorawina

Wšedna žorawina (Vaccinium oxycoccos, syn. Oxycoccus palustris Pers.) jo rostlina ze swójźby wrjosowych rostlinow (Ericaceae).

 Wopis 
Wšedna žorawina jo kerk, kótaryž dośěgnjo wusokosć wót 1 až 5 cm.

Gałuzy dośěgnu dłujkosć wót 80 cm. Wóni laže na pochu a bahnjowce a su śańke kaž nitki, wodrjewjace a čumpate łopjenate.

 Łopjena 
Łopjena su lancetojte, pśecej zelene, kožojće gropne, maju zawitu kšomu a dośěgnu dłujkosć wót 0,5 až 1 cm.

 Kwiśonki 
Kwiśo wót junija až awgusta. Nygace, lilarožojte kwiśonki njasu wócynjone kronowe kónčki a dośěgnu wjelikosć wót wokoło 6 mm. Kwiśonkowe wogonki su cerwjene a sćeńka kósmate. Proškowe łopjeńka rorku wutwórje. Proškowe nitki su zwenka nage.

 Płody 
Płod jo cerwjena, cesto žołśe pokrjepjena jagoda, kótaraž dośěgnjo wusokosć wót 0,8 až 1 cm. Kisałkojte płody za cas zymy na kerku wóstanu. Wóni wopśimjeju wjele witamina C a se góźe wósebnje pó prědnem mrozu za marmeladu.

 Stojnišćo 
Rosćo na wusokich bagnach.

 Rozšyrjenje 
Rostlina jo w pódpołnocnej a srjejźnej Europje rozšyrjona.

 Wužywanje 

 Nožki 

 Žrědła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 196 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 22 

 Eksterne wótkaze 

 Rozšyrjenje wšedneje žorawiny w Nimskej 
 Kórta swětodalokego rozšyrjenja wšedneje žorawiny 

Kategorija:Wrjosowe rostliny
Kategorija:Šćitane rostliny